इजराइल आरो पिलिस्ताइन्नि गेजेराव सोलिबाय थानाय जोंब्लावनाया 7 सानसिमावबो दरसेआ गुबुन दरसेनि सायाव गाग्लोबनायनिफ्राय गोजानाव थायाखै। सनिबारखालि गाजानि Associated Press, कतर न्युज एजेन्सि (अलजजीरा) जों लोगोसे गुबुन गुबुन खौरां बिजोंनि खामानि मावग्रा गंसे मावख’खौ थेर बेथेर खालामनायनि उनावनो दिनै (रबिबार) इजराइला गाजायाव हामासनि मोनसे थांखिखानाय जायगायाव गाग्लोबो, जेराव सा 17 सुबुंफोरनि जिउ गोमायो। मख’नो गोनांदि, इजराइलनि गाग्लोबनायाव जिउ गारनांनाय पिलिस्ताइन्नि सुबुंनि अनजिमाया दासिम सा 174 जाबाय। गाजानि सावस्रि बिफाननि मन्थ्रिया बुंदोंदि, जिउ गोमानाय बे सा 174 नि गेजेराव सा 47 आनो उन्दै उन्दै गथ’फोर। फार्सेथिं हामासनि गाग्लोबनायाव दासिमाव इजराइलनि जिउ गोमानाय सुबुंनि अनजिमाया सा 10 जाबाय।